Source: http://www.ziare.com/liviu-dragnea/dna/comentarii-procesul-lui-dragnea-se-amana-pana-pe-20-mai-asa-cum-a-vrut-el-filmul-sedintei-de-judecata-in-care-a-acuzat-un-dosar-politic-si-a-strigat-ca-e-nevinovat-foto-video-1557934-pag2
Timestamp: 2019-05-20 15:41:29+00:00

Document:
Comentarii Pagina 2 - Procesul lui Dragnea se amana pana pe 20 mai, asa cum a vrut el. Filmul sedintei de judecata, in care a acuzat un dosar politic si a strigat ca e nevinovat (Foto&video)
Insa procurorul DNA s-a opus cererii de amanare, precizand ca se incearca tergiversarea cauzei.
De precizat este ca amanarea procesului a fost decisa in contextul in care judecatorul Luciana Mera se pensioneaza pe 1 iunie, iar schimbarea unui membru al completului duce la rejudecarea intregului dosar.
Totodata, vineri, 19 aprilie, Curtea Constitutionala va dezbate sesizarea privind un posibil conflict juridic intre Parlament si Inalta Curte de Casatie si Justitie pe tema completurilor de 3 specializate in coruptie.
In cadrul audierilor de azi, liderul PSD a negat toate acuzatiile aduse, afirmand de mai multe ori ca este total nevinovat, ca nu a facut presiuni asupra nimanui si ca dosarul sau este unul politic.
"Sunt total nevinovat. Consider ca acesta este un dosar politic. Daca o sa fiu condamnat, mi-as dori si eu sa stiu pentru ce. Nu am inteles care este legatura despre fascism in procesul meu. Eu nu am avut niciodata discutii cu Floarea Alesu in legatura cu cele doua inculpate", a spus Liviu Dragnea.
La inceput, sedinta de azi a fost suspendata mai bine de o ora, dupa ce avocatul liderului PSD a cerut recuzarea judecatorului Simona Encean, pe motiv ca sotul sau ar fi un sustinator infocat al PSD. Judecatorul Leontina Serban a respins insa cererea de recuzare a Simonei Encean.
In timpul audierilor, in fata sediului ICCJ s-au aflat sute de oameni, atat contestatari, cat si sustinatori ai liderului PSD.
Ziare.com a transmis, in format LIVE TEXT, desfasurarea ultimului termen in dosarul lui Liviu Dragnea:
15:46 - Sustinatorii lui Liviu Dragnea si-au aruncat pancartele pe jos, iar in urma lor au lasat mormane de gunoaie: mucuri de tigara, doze de suc, pahare, sticle, ambalaje.
15:40 - Multimea stransa in fata ICCJ incepe sa plece, scandand atat lozinci contra, cat si pro Liviu Dragnea.
15:25 - Amanarea procesului liderului PSD Liviu Dragnea a fost decisa in contextul in care judecatorul Luciana Mera se pensioneaza pe 1 iunie. Schimbarea unui membru al completului duce la rejudecarea intregului dosar.
15:23 - Liviu Dragnea a iesit din sediul ICCJ, dar nu a facut nicio declaratie cu privire la proces. Liderul PSD a fost huiduit de contestatari si aplaudat de sustinatorii sai. "Ma impingeti in halul asta? Nu ma lasati sa plec?", a spus el.
15:17 - In urma deliberarii, completul de 5 judecatori a hotarat admiterea cererilor de amanare, in vederea pregatirii apararii. Urmatorul termen este 20 mai.
15:14 - In fata sediului ICCJ oamenii striga "Magistrati, nu cedati!"
15:02 - Liviu Dragnea a ramas in sala sa astepte decizia ICCJ si mananca un covrig cu susan.
15:01 - Inalta Curte de Casatie si Justitie a ramas in pronuntare pe cererea de amanare.
15:00 - Avocatul lui Dragnea: Vreau ca doamna procuror sa-si ceara scuze, noi nu am avut intentia de a tergiversa cauza.
14:58 - Procurorul DNA se opune cererii de amanare. "Parlamentul se afla in conflict cu el insusi", spune acesta, cu privire la decizia CCR, in cazul completurilor specializate.
"Se incearca tergiversarea cauzei, se stie ca un membru al completului urmeaza sa se pensioneze (Luciana Mera, pe 1 iunie- n.red.) ", afirma DNA.
14:55 - Si ceilalti avocati din dosar solicita un nou termen de judecata. Unul dintre avocati a aratat ca a suplimentat motivele de apel si cere un nou termen.
14:53 - Avocatii lui Dragnea cer acordarea unui nou termen pentru a le putea studia: "completeaza si cererea noastra de amanare".
14:52 - Procurorul DNA ridica doua exceptii de neconstitutionalitate, in care cere sesizarea CCR.
14:50 - Avocatul Olgutei Sefu, Toni Neacsu, cere amanarea procesului dupa data de 19 aprilie, cand CCR trebuie sa se pronunte in cazul completurilor specializate.
"Cea mai corecta solutie este o amanare dupa pronuntarea CCR. Daca s-ar constata compunerea nelegala, nu s-ar mai gasi niciun remediu, nu se poate face o contestatie in anulare", spune Toni Neacsu.
14:46 - Avocatul Floarei Alesu cere ca instanta sa anuleze contractele de munca ale Adrianei Botorogeanu si Anisiei Stoica.
14:44 - Avocatul lui Dragnea, Marian Nazat, arata ca, daca se pune problema astfel, acest lucru ar trebui discutat prealabil. Asta deoarece daca se retine forma continuata ar trebui sa ceara un termen pentru a solicita noi probe, pentru a combate acuzatiile.
14:43 - Inalta Curte arata ca DNA a facut, pe 18 martie, o cerere de schimbare a incadrarilor infractiunilor in cazul unor inculpati din dosar, din infractiuni in forma simpla, in infractiuni in forma continuata.
14:40 - Audierea lui Dragnea s-a incheiat.
14:38 - La finalul declaratiei, Dragnea a facut mai multe precizari instantei in care a negat acuzatiile DNA.
"Daca o sa fiu condamnat, mi-as dori si eu sa stiu pentru ce. Nu am inteles care este legatura despre fascism in procesul meu. Eu nu am avut niciodata discutii cu Floarea Alesu in legatura cu cele doua inculpate", a conchis Dragnea.
"Afirm si in incheiere ca sunt total nevinovat. Consider ca acesta este un dosar politic", concluzioneaza Dragnea.
14:36 - Liviu Dragnea a facut mai multe precizari legate de functionarea Colegiului Director al DGASPC Teleorman.
DNA: Potrivit organigramei, din acesta faceau parte si trei consilieri judeteni numiti de presedintele CJ?
Liviu Dragnea: Nu-mi aduc aminte, trebuie sa verific. Nu am incredere deloc in ce spune DNA.
Avocat: La DGASPC Teleorman se faceau numiri politice in functiile de conducere?
Liviu Dragnea: Nu puteau fi politice, deoarece se faceau in urma unor concursuri organizate la Bucuresti de Agentia Nationala a Functionarilor Publici. Comisia era numita de seful Agentiei. Noi la CJ oficializam aceste numiri, luam act de rezultatele concursului.
Avocat: Sotii Botorogeanu erau oamenii de casa ai inculpatului?
Liviu Dragnea: Cei doi nu au fost la mine acasa, la mine in curte. Fosta sotie nici nu cred ca-i cunoaste.
14:34 - Procurorul DNA: Stie inculpatul ca Adriana Botorogeanu (secretara PSD angajata fictiv la DGASPC Teleorman - n.red.) a fost angajata la Tel Drum?
Avocatii lui Dragnea: Nu are legatura cu dosarul.
Inalta Curte: Se respinge intrebarea.
14:22 - Liderul PSD a spus ca a citit declaratiile date in acest dosar si ca nu stie ce faceau cele doua secretare in sediul de partid:
ICCJ: Dar de ce veneau aceste persoane? Erau curiosi sau veneau sa sprijine partidul? Incerc sa inteleg.
Liviu Dragnea: Nu veneau de curiozitate. Veneau primarii...
ICCJ: Nu, Stoica si Botorogeanu? Erau membri de partid?
Liviu Dragnea: Eu sper ca da, nu stiu de ce participau, eu eram sigur ca toti erau membri de partid.
14:20 - "Cam batea vantul in sediile PSD. Intrasem in Opozitie. Asta este adevarul. Era greu sa ne intalnim si la cele doua sedinte care aveau loc pe luna. Ii aduceam foarte greu pe oameni sa facem sedinta de birou permanent judetean. Oamenii erau foarte speriati de Basescu in acea perioada", explica Dragnea.
14:12 - "Vreau sa mentionez modalitatea in care se desfasura activitatea la sediul PSD in perioada respectiva. Eram un partid in Opozitie. La sediul respectiv nu era o activitate de amploare. Aici se intrunea biroul judetean al partidului o data sau de doua ori pe luna. Aici participau alesii, in jur de 28, primari si alti membri PSD. Intalnirile aveau loc, de regula, sambata, sau la sfarsitul orelor de munca. Eu nu mai mergeam la sediul partidului, in afara acestor intruniri, deoarece nu aveam de ce. Pe Botorogeanu si Stoica le-am vazut prezente la aceste intalniri", precizeaza Dragnea.
14:10 - A urmat o serie de intrebari, legate de acuzarea politicianului, negate de Dragnea.
Inalta Curte: Discutii cu Floarea Alesu ati avut, ati discutat despre Botorogeanu si Stoica?
Liviu Dragnea: Nu am avut niciun fel de discutii, cum nu am avut niciun fel de discutii si despre alti angajati din aceasta directie.
Inalta Curte: Este adevarat ca Floarea Alesu a venit la dvs in 2008, sa discute cu dvs despre Botorogeanu si Stoica?
Liviu Dragnea: Nu!
Inalta Curte: In 2009?
Liviu Dragnea: Categoric nu!
14:08 - Intrebat daca a discutat cu cele doua secretare PSD sa fie angajate fictiv la DGASPC Teleorman, politicianul a negat tot.
"Declar si ca nu am avut niciun fel de discutii pe aceasta tema, eu sa le spun sa se angajeze la DGASPC Teleorman, iar in fapt sa lucreze la organizatia PSD. Nu am cerut cuiva sa le angajeze", precizeaza liderul PSD.
14:07 - Dragnea spune ca el nu avea nicio atributie de a sanctiona angajatii DGASPC Teleorman.
Liviu Dragnea: Atributiile de coordonare efectiva le avea colegiul director, asa cum am mai declarat, si secretarul judetului, care era presedintele colegiului, avea rol de coordonare si control. Aceste aspecte aratate si la prima instanta erau prevazute de lege, de aceea, nu aveam de ce sa fac o dispozitie de delegare.
Relationarea dintre consiliile judetene si DGASPC-uri se baza pe legislatia specifica acestor institutii. Niciun presedinte de CJ nu mergea in control sa verifice fise de pontaj sau prezente, erau atributiile colegiului de conducere.
Inalta Curte: Aveati sau nu obligatia de a sanctiona in aceasta situatie?
Liviu Dragnea: Desigur ca nu, sub nicio forma, era atributia si obligatia conducerii executive.
13:53 - Liderul PSD explica instantei ca nu a coordonat activitatea DGASPC Teleorman, in perioada in care era sef al CJ Teleorman: "Atributiile de coordonare le avea Colegiul Director."
13:51 - "Sunt total nevinovat, nu am avut cunostinta ca Adriana Botorogeanu si Anisa Stoica nu ar fi mers la serviciu. Nimeni nu mi-a spus ca cele doua salariate nu veneau la serviciu. Nu am cerut nimanui, nu am facut presiuni asupra nimanui pentru a le mentine pe cele doua in functii", declara Dragnea.
13:50 - "Mentin declaratile date in acest caz si cele de la confruntarea cu Floarea Alesu", precizeaza Liviu Dragnea, in deschiderea declaratiei de inculpat.
13:45 - Inalta Curte a finalizat audierea Olgutei Sefu, urmeaza audierea lui Liviu Dragnea.
13:43 - Instanta ii cere sa mai explice o data fisa de post a Adrianei Botorogeanu.
"Mi-a fost adusa de Constantin Balaban. Mi-a spus ca nu o are la Personal si trebuie intocmita. Am semnat-o. Au existat situatii in care au disparut fise de post si au fost refacute. Nu stiu de ce a fost necesara refacerea fisei in acest caz", explica fosta directoare.
Olguta Sefu povesteste ca auzise de la colegi ca Botorogeanu ar fi lucrat anterior si la un centru pentru copii. In cazul unor precuzari date in sala de judecata, care difera de cele date la DNA, Sefu explica: "Am avut emotii cand am fost audiata in timpul urmaririi penale."
"Nu am cunoscut-o pe Adriana Botorogeanu. Nu am auzit ca lucra la sediul PSD", si-a sintetizat declaratia Olguta Sefu.
13:41 - Fosta directoare spune ca nu a stiut si nu avea de unde sa stie ca Botorogeanu era angajata la acel centru si ca nu se prezenta la serviciu.
ICCJ: Ati intocmit fisa postului Adrianei Botorogeanu?
Olguta Sefu: Da. Am intocmit-o in aprilie 2014, cand a venit seful de centru cu aceasta fisa. Nu-mi amintesc daca acesta a adus si alte documente.
ICCJ: A declarat ca a semnat la limita timpului aceste rapoarte. Care era limita?
Olguta Sefu: Limita era 31 ianuarie 2014, dar de nenumarate ori primeam mai tarziu de la sefii de centre aceste rapoarte pentru contrasemnare.
13:40 - In sala de judecata continua audierea Olgutei Sefu. "Intocmirea listelor de prezenta era in atributiile sefilor de centru. In cazul acesta, atributia o avea Constantin Balaban (inculpat in acest caz - n.red.) . Fisele de prezenta erau inaintate la Contabilitate pentru plata drepturilor salariale", explica Olguta Sefu.
13:32 - Cele trei persoane ridicate de jandarmi in urma incidentelor de luni dimineata din fata ICCJ au fost amendate cu cate 200 de lei pentru provocare sau participare la scandal.
13:15 - Intre timp, in fata sediului ICCJ continua scandarile. Sustinatorii lui Dragnea striga "PSD, PSD, PSD", iar contestatarii sai completeaza: "ciuma rosie".
13:07 - Judecator: Ati discutat cu sefa DGASPC Teleorman, Alesu Floarea, situatia Adrianei Botorogeanu?
Olguta Sefu: In perioada iunie 2012-decembrie 2013 nu am avut nicio discutie cu nimeni despre situatia Adrianei Botorogeanu, deci nici cu Floarea Alesu. Nu este adevarat ca Constantin Balaban (fost sef serviciu in cadrul DGASPC Teleorman, inculpat in dosar - n.red.) m-a informat despre situatia Adrianei Botorogeanu.
Olguta Sefu arata ca a semnat raportul de activitate al Adrianei Botorogeanu, dar ca nu-si aminteste cand a facut asta. Motivul: semna sute de astfel de rapoarte, iar ea doar contrasemna rapoartele sefilor de centru sau de servicii.
"Nu prea ma uitam pe ele. Eram atenta cand salariatii faceau obiectiuni cu privire la evaluare", spune fosta directoare.
"Poate ca am semnat ca primarul, imi cer scuze, doamna presedinte!", se disculpa Olguta Sefu. "Eu nu am fost informata ca a fost mutata acolo. Eu am aflat dupa ce a venit DNA-ul", repeta aceasta.
13:05 - Olguta Sefu, fost director general adjunct la DGASPC Teleorman, condamnata in faza de fond la 3 ani cu suspendare in acest caz, explica instantei ca avea in subordine un numar de 380 de salariati.
"Biroul in care-mi desfasuram activitatea era in sediul central al DGASPC Teleorman. Despre Botorogeanu Adriana (una dintre secretarele PSD - n.red.) am aflat dupa ce au inceput cercetarile in prezenta cauza.
Ea a fost angajata sa-si desfasoare activitatea intr-un centru care nu avea sediu pentru desfasurarea activitatii. Nu avea nici beneficiari. Acesta este motivul pentru care nu am acordat atentie acestui centru", declara Sefu.
12:41 - S-a reluat sedinta de judecata. Judecatorul Leontina Serban a respins cererea de recuzare a Simonei Encean. Incepe audierea inculpatilor: prima este Olguta Sefu, apoi Liviu Dragnea.
12:37 - Sala de judecata este plina: avocati, inculpati, jurnalisti si jandarmi.
12:33 - Liderul PSD discuta acum cu avocatii. Mai multe foste directoare din cadrul DGASPC Teleorman si-au cumparat covrigi si mananca in sala de judecata in asteptarea deciziei prind cererea de recuzare a judecatorului Simona Encean.
12:31 - Liviu Dragnea are o discutie cu Malin Bot, care-i cere un interviu si se uita insistent la politician.
"La ce organ de presa lucrati? La Securila SRL? Credeti ca asa trebuie sa se desfasoare un proces, domnule jandarm?", spune Dragnea.
12:30 - In sala de judecata a venit fostul senator PSD, Alexandru Mazare, fratele lui Radu Mazare, si a stat de vorba cateva minute cu Liviu Dragnea. Si Mazare are termen astazi, intr-o alta sala, in dosarul privind construirea cartierului Henri Coanda.
12:21 - "Am nimerit la un meci de fotbal, cu galerii adverse, jandarmi si garduri despartitoare, nu la cea mai importanta instanta din tara", a scris pe Facebook Toni Neacsu, avocatul Bombonicai Prodan, fosta sotie a lui Liviu Dragnea.
12:16 - Un magistrat asistent a anuntat ca pronuntarea in cazul cererii de recuzare a judecatorului Simona Encean o sa mai dureze, deoarece magistratul care trebuie sa judece este in alta sala, unde solutioneaza doua dosare.
12:10 - Intrebati de jurnalistii de la Epoch Times de ce au venit in fata ICCJ, sustinatorii lui Dragnea nu au stiut insa sa spuna ce anume cauta acolo. "Sa va vad pe dumneavoastra", "Nu stiu nimic. Am venit sa vad si eu ce e pe aici. Vad si eu lumea", "Vrem ca presedintele sa intre la puscarie cat mai repede", au fost raspunsurile lor.
12:08 - "Dragnea in libertate! Opriti fosta securitate!", striga sustinatorii lui Liviu Dragnea.
12:00 - Completul de judecata a revenit in sala.
11:50 - In fata sediului ICCJ oamenii continua sa scandeze, atat mesaje contra, cat si pro Liviu Dragnea.
11:40 - Jandarmeria Bucuresti anunta ca dupa incidentele de la sediul ICCJ trei persoane au fost conduse la sectia de politie, in vederea identificarii si luarii masurilor legale pentru nerespectarea masurilor de ordine dispuse.
11:32 - "Este afectata impartialitatea doamnei judecator. Dansa nu mai poate face parte din acest complet", spune Flavia Teodosiu.
Cererea urmeaza sa fie judecata de un alt complet, procesul se suspenda pana atunci. "Dureaza aproximativ jumatate de ora", spune presedintele completului.
11:31 - Instanta vrea sa treaca la audierea inculpatilor, dar avocata lui Dragnea cere recuzarea Simonei Encean. "Am citit pe Internet ca sotul ei ar fi un sustinator infocat al PSD", a spus aparatorul.
11:30 - Instanta a anuntat ca judecatorul Simona Encean a facut o cerere de abtinere in acest caz, dar care s-a respins. La dosar au mai fost depuse doua cereri de interventie.
11:20 - A intrat completul de judecata. Presedintele completului este Alexandra Rus, recent promovata la Inalta Curte.
11:17 - Liviu Dragnea sta in banca intre avocatii Marian Nazat si Toni Neacsu, citeste motivele de apel, se pregateste de audiere. Nu a venit inca completul, dar grefierul si procurorul sunt in sala. De afara se aude in sala de judecata: "Dragnea, Dragnea!" si "PSD, PSD!"
11:15 - Potrivit Epoch Times, presa nu mai este lasata sa se apropie de tabara sustinatorilor liderului PSD, Liviu Dragnea.
11:10 - Surse judiciare au declarat pentru Ziare.com ca printre protestatarii pro-PSD sunt si membri ai clanului Sportivilor.
10:58 - De ce va "recalcitrati"?, a fost replica unui jandarm dupa ce o jurnalista de la Epoch Times i-a reclamat faptul ca a fost imbrancita de un sustinator al liderului PSD.
10:53 - Atmosfera a devenit tensionata. Contestatarii lui Dragnea au fost impinsi de sustinatorii sai. Jandarmii au intervenit si au ridicat mai multe persoane.
10:49 - Liviu Dragnea a ajuns la sediul ICCJ, dar nu a facut nicio declaratie. Oamenii au incercat sa se apropie de el, dar au fost impiedicati de jandarmi care au facut cerc in jurul sau.
10:44 - Unul dintre aparatorii lui Liviu Dragnea in dosarul angajarilor fictive de la DGASPC Teleorman, Toni Neacsu, a declarat ca este putin probabil ca instanta de judecata sa se pronunte inainte de solutia CCR privind completurile de trei judecatori. Toni Neacsu sustine ca, daca se da o solutie in dosar inainte ca CCR sa se pronunte, decizia Curtii Constitutionale nu va mai putea influenta in niciun fel decizia instantei deja definitiva.
"Motivul de apel pe care noi l-am invocat este in stransa legatura cu ceea ce se va intampla la Curtea Constitutionala pe conflictul juridic de natura constitutionala. (...) Eu cred ca este normal sa se astepte o solutie de la Curtea Constitutionala pentru a avea toate datele problemei" a spus, luni, Toni Neacsu, la sosirea la ICCJ, citat de News.ro.
10:42 - Intre cele doua tabere, cea a contestatarilor si cea a sustinatorilor lui Liviu Dragnea, exista mai multe schimburi de replici.
10:27 - Cei doi avocati ai lui Liviu Dragnea au ajuns la sediul ICCJ. Ramane de vazut daca va veni si liderul PSD.
10:23 - In fata sediului ICCJ au sosit si sustinatori ai liderului PSD, Liviu Dragnea.
10:16 - In sala de judecata s-a amanat cazul in care Dan Sova cere desfiintarea condamnarii din dosarul CET Govora.
10:12 - Jandarmii au montat garduri de protectie.
10:07 - Numarul persoanelor stranse in fata sediului ICCJ este din ce in ce mai mare.
9:36 - In acest moment, in sala de judecata are loc procesul in care fostul sef al Fiscului, Serban Pop, si milionarul Horia Simu contesta deciziile de condamnare in baza deciziei CCR privind completurile de 5 judecatori.
9:35 - Protestatarii au adus cu ei un ceas, catuse si o fotografie cu Liviu Dragnea pe care scrie "condamnat".
9:30 - Numarul jandarmilor adusi azi la ICCJ este mult mai mare in comparatie cu celelalte termene ale procesului lui Dragnea.
9:25 - Desi procesul incepe la ora 11:00, curtea ICCJ este plina deja de jandarmi, jurnalisti si cativa protestatari.
De ce a fost conddamnat Liviu Dragnea in acest caz: Inalta Curte: Dragnea a adoptat o conduita nelegala, antisociala si imorala, in dezacord cu rangul demnitatii publice detinute
Exceptia completurilor specializate
Tot la termenul de astazi, cei doi avocati ai lui Liviu Dragnea, Marian Nazat si Flavia Teodosiu, au anuntat ca vor sustine unul dintre motivele de apel, privind nelegala constituire a completului de 3 judecatori, care l-a condamnat in prima instanta pe clientul lor.
Motivul: ar fi fost un complet obisnuit si nu unul specializat pentru a judeca fapte de coruptie.
Exceptia a fost pusa in discutie la ultimul termen, cel din 18 martie. Patru zile mai tarziu, pe 22 martie, vicepresedintele Camerei Deputatilor, Florin Iordache, a sesizat Curtea Constitutionala cu aceasta situatie, a completurilor specializate, reclamand un conflict juridic de natura constitutionala intre Parlament si Inalta Curte.
CCR urmeaza sa se pronunte in acest caz pe 19 aprilie.
Cerere de amanare?
Avocatul Adrian Toni Neacsu, care le apara in acest caz pe Bombonica Prodan, fosta sotie a lui Liviu Dragnea, si pe Olguta Sefu, a declarat saptamana trecuta ca ia in calcul sa faca o cerere de amanare a procesului, pentru ca CCR sa se poata pronunta.
"S-ar putea justifica acordarea unui nou termen in instanta pentru a se pronunta Curtea Constitutionala. Instanta poate admite sau respinge o astfel de cerere. Eu, personal, iau in calcul o astfel de cerere catre instanta", a explicat Adrian Neacsu, pentru Hotnews.
Avocatul nu a exclus nici varianta ca instanta sa mai dea un termen, pentru ca aparatorii sa poata formula concluziile finale in dosar, iar avocatii sa mai poata invoca si alte cereri.
Avertismentele liderului PSD
Presedintele PSD, Liviu Dragnea, a afirmat, vineri, la mitingul partidului de la Craiova, ca a fost sfatuit sa nu renunte, chiar daca va fi arestat, pentru ca va fi scos de acolo.
"Asta e partidul pe care Iohannis si clica lui vrea sa-l distruga. (...) Multi mi-ati spus: Liviule, nu te lasa! Mi-a mai zis cineva tot aici: Chiar daca te aresteaza, sa nu renunti, ca venim si te scoatem de acolo. Sper sa nu ajungem acolo pentru ca asta e dorinta de zi si noapte a lui Iohannis, pentru ca e ingrozit de noi", a afirmat Liviu Dragnea.
Citeste si: Dragnea spune ca votantii il scot din inchisoare, daca e arestat: Vin niste maimutoi sa ne spuna ca nu suntem europeni?
Citeste mai multe despre Liviu Dragnea Inalta Curte Liviu Dragnea pronuntare Liviu Dragnea proces Liviu dragnea completuri specializate Liviu Dragnea condamnare
Articol citit de 171278 ori
Vorbeste Sorin Negruti.
Autorul cartii Disperarea sinceritatii,este cel care a ajutat-o pe reportera agrasata.
Afirma ca s-a vazut clar regia actiunii unite dintre jandarmi si sustinatorii Dragnea.
Este o jucatoare Simona, pardon o judecatoare Simona in TOP-5
care este PSD-ista. Se striga Si-mo-na, hai Simo dar aceasta trebuie inlocuita, procesul se va amina.
esti bonav nene !
Zdragnea a strigat ca e nevinovat
Au venit indienii din Craiova sa-l scoata pe dracnea din ghiarele
nemiloase ale Justitiei. Nu stiam ca la Craiova ar fi o meteo subtropicala. Sunt foarte bronzati toti, si bine hraniti cu feculente si cu ceafa. De PORK!
Dracnea este un pic tras la fata, cred ca nu l-a lasat Irinuca sa doarma linistit, bietul om! Ati observat ca acum daddy are doua strungarete, nu numai una? Sau poate ca i-a mai cazut vreun dinte...
Din lumea de dincolo tatal meu ,plecat- o rugaciune..
dragnea condamnat si executat/cu executare...direct din sala luat cu duba...sa scapam tara asta de jivinele psdiste si sustinatorii lor infatili care au imbatranit invers proportional cu capacitatea corticala...
Ma rog sa avem o justitie independenta
Ma rog ca cei 5 judecatori sa aiba coloana vertebrala si sa se faca dreptate. Ma rog ca judecatorii sa se pronunte astfel incat infractorul condamnat la prima instanta la 3 ani si 6 luni sa fie arestat. Ma rog sa scapam de acest infractor odata pentru totdeauna. Si dupa, poate vom avea liniste. Sa se faca dreptate !
Sustinatorii mafiei PSD "e exotici" !
...cu executare
https://youtu.be/xyM7wY9SC08
"Inalta Curte"
a devenit Mica Curte, cu cacofonia de rigoare. Dacă Dragnea e "total nevinovat", ceilalți inculpați care și-au recunoscut vina ar trebui judecați pentru mărturie mincinoasă ? Adică Dragnea și-a supus Romania și nu știa ce se intamplă in județul său și in partidul său ?
Bine , s-a amanat , asta ii un motiv sa iesim la vot cat mai multi..
sa-i dam o lovitura psd-ului si justitiei , sunt mana-n mana ...iar dupa alegeri cei care si-au batut joc de noi prin sentinte pro-psd sa plateasca cu ani grei de puscarie ...asa se va intampla .
Pai, tu cum iesi la vot din Detroit, moshule?
sa iesim la vot, sa nu ii mai lasam pe altii sa ne decida soarta !
I.C.C.J.-ul arunca motanul in curtea C.C.R.-ului...
Mai are cineva vreun dubiu ce va decide C.C.R-ul acum, vizavi de completurile de 3?
am pierdut si ultima urma de incredere in justitia din tara asta.
De doia ani de zile ies oamenii in strada, cu speranta ca se va face dreptate. Iar astazi am vazut cum niste lasi au dezertat, au fugit de raspunderea luarii unei decizii. Mi-e pur si simplu lehamite de tara asta, in care astept din 89 incoace sa se faca dreptat, pentru *** si ranitii din 89, pentru tara asta vanduta pe mai nimic pentru imbogatirea parvenitilor din politica!
Singura solutie , sa iesim la alegeri , apoi sa-i bagam la ...
puscarie pe acei care le-au dat pedepse blande sau deloc psd-istilor , sa ia ani grei de puscarie .
nu cred ca ne mai facem bine niciodata
urmaresc cu sufletul la gura acest proces penal. Parca as privi la TV un serial cu procurori si avocati. Vedem tot felul de giumbuslucuri (tertipuri avocatesti) la care se dedau avocatii pentru a-si apara clientul. Interesant cate usi se pot deschide daca legile pot fi interpretate si aplicate astfel incat un infractor dovedit, la apel ( rejudecare) poate scapa de condamnare ! De ce in tara asta legea nu este lege pentru toti ? De ce pentru infractorul dragnea participa la scaparea lui, liderii psd, votantii psd, CCR, avocati de mafioti, poate chiar si judecatori sau procurori ? DE CE ? De ce eu merg la serviciu si muncesc (in privat) pe cativa banuti si individele (secretare la psd) pe salarii de bugetari ( marite, nu-i asa) angajate la CJ Teleorman de presedintele de atunci ( adica dragnea) ne dau cu tifla ? Este strigator la cer cum acest infractor afirma si declara cu mana pe biblie ca nu stia ? Adica, ce ? Faceau voluntariat la psd teleorman ? Ca doar a afirmat ca le vedea in sediu. Cum adica, nu stia ? Ce le platea din banii lui de buzunar sau din salariul de presedinte CJ ? Sa i-o spuna lui mutu !
Asta este...si daca scapa, scapa si din cauza ca noi l-am ajutat... Adica cine nu a fost la vot a permis sa voteze cei din psd... Asa ne trebuie daca stam acasa in loc sa ne facem datoria de cetateni cu drept de vot ! Ne meritam soarta daca in ziua votului i-am lasat pe altii sa voteze !
Bineinteleeeeees!!!!
Sincer sa fiu nu cred ca il vor infunda,doar nu ei guverneaza?M-ie sila cand ma gandesc ca multi accepta asta.
Banul omoara!!!!
Nu intelg daca le este asadefroca de ce baga mana.

References: ICCJ 
 ICCJ 
 ICCJ 
 ICCJ 
 CCR 
 ICCJ 
 ICCJ 
 ICCJ 
 ICCJ 
 CCR 
 CCR 
 ICCJ 
 ICCJ 
 CCR 
 ICCJ 
 ICCJ 

CCR 
 CCR